เรื่องร้องเรียน (ถนน) วันที่ 2022-08-20 21:20:05 — แขวงดินแดง เขตดินแดง กรุงเทพมหานคร
บริเวณถนนเส้นรัชดาภิเษกตลอดทั้งเส้น มีการทำถนนช่วงกลางคืนตลอดหลายเดือนที่ผ่านมา จึงเกิดการปิดช่องทางการจราจรบางช่อง ปัญหาใหญ่ก็คือ 

1. การทำงานของผู้รับเหมามักง่าย ชุ่ย มักตั้งไฟ ป้ายเตือนกระชั้นชิดเกินไป ไม่มีการแจ้งล่วงหน้าหรือทำกรวยเบี่ยงอย่างปลอดภัยพอเหมือนในประเทศที่พัฒนาแล้ง แย่ไปกว่านั้น บางจุดมีการปิดเลนขวาช่วงทางขึ้นอุโมงค์ ซึ่งกว่าจะทราบว่ามีการปิดเลน ก็กระชั้นชิดมาก เสี่ยงอุบัติเหตุมาก 

2. บางจุดมีการใช้เครื่องมือขุดเจาะผิวถนน แต่ไม่มีซาแรนกั้นหินกระเด็นใด ๆ ซึ่งเป็นอันตรายต่อรถทางตรงที่วิ่งมา อาจโดนหินดีดทำให้รถเสียหายได้ 

3. การปิดคืนผิวถนน ทำได้แย่ ผิวถนนไม่เสมอกัน ทำให้ช่วงล่างรถพังไว มอเตอร์ไซค์เสี่ยงอุบัติเหตุ โดยเฉพาะช่วงหน้าศาลอาญาฯ ที่ผมต้องวิ่งหลบเลนซ้ายตลอด เพราะสภาพถนนแย่ ไม่สม่ำเสมอ

อยากให้ผู้รับเหมาทำงานโดยคำนึงถึงความปลอดภัยของผู้ใช้ถนนเป็นที่ตั้ง ไม่มักง่ายเพราะเห็นว่าชีวิตคนไทยราคาถูกครับ ผมเชื่อว่าการทำงาน การเก็บงานให้ถนนเรียบนั้น ไม่ใช่เรื่องเกินความสามารถของผู้รับเหมา หากหน่วยงานรัฐที่ดูแลกำกับเข้มงวดจริง ๆ ครับ ชีวิตของคนไทยทุกคนมีค่า ไม่ควรให้เกิดการสูญเสียเพราะเรื่องที่ไม่สมควรไปมากกว่านี้ครับ